Maatjie (10) vind meisie (10) hangend van boomArgieffoto: https://pixabay.com Die dood van ŉ 10-jarige gr. 4-leerder is ten sterkste veroordeel ná sy hangend van ŉ boom agter ŉ huis gevind is. Konst. Mienkie Ramakgoakgoa, woordvoerder van die polisie, het gesê dié gruvonds is Sondag deur ŉ getraumatiseerde maatjie (10) van die meisie in Saselamani buite Giyani gemaak. “Die getraumatiseerde kind het ouer mense in kennis gestel ná sy haar vriendin gesien het waar sy van ŉ boom af hang. Die saak is by die polisie en nooddienste aangemeld en die meisie is met hul aankoms by die toneel dood verklaar,” het Ramakgoakgoa gesê. Die kind is as Ntwisiso Tshabalala, ŉ gr. 4-leerder van die Laerskool Tivoneleni, geïdentifiseer. “Die dood van ŉ 10-jarige in sulke omstandighede moet deur almal veroordeel word. Ons maan ouers en voogde om na hul kinders om te sien en altyd daarvan bewus te wees waar hulle hulself bevind.” Die polisie ondersoek die oorsaak van die voorval. ŉ Geregtelike doodsondersoek word gedoen.